92 
Dominice dono tibi datas in deliciis habes quasi heres eorum, quibus 
olim in testimonium virtutis ab imperatore traditae fuere. Hec iniuria 
id facis, quoniam quidquid avorum gloria ad nepotum redundat laudem, 
tantoque ad te magis, quanto plenius eos expresseris et militiae studio 
et animi vigore. Dum enim virenti adhuc aetate floreres, equos alere, 
arma tractare, et nunc hasta, nunc ense pugnae simulacra cum 
aequalibus ciere magnopere te delectabat; quin etiam quoties incur- 
siones pati contigit, toties obviam hosti cum armatorum manu pro- 
dibas, contempto vitae periculo pro patriae honore. Post haec in 
classe Veneta triremis praefectus Ottomanico bello ita te gessisti, ut 
iam emeritis stipendiis domum reversus domesticis laudem atuleris, 
amicis laetitiam, patriae decorem. Non vereor ne quis me adulari exi- 
stimet, omnibus nota loquor magisque timeo, ne verecundiam tuam 
offendam, que ne aliorum aures gravem. 'Ve enim tuo merito et summi 
diligunt, et medii amplectuntur, et infimi colunt, sed quum ea mo- 
destia es, ut ostentari opera tua et coram efferri non satis aequo 
animo pati soleas, his omissis, revertar ad tabellas, et scripturam 
istam, quae de terrae pulvere eruta et fato quodam tibi exhibita in 
tuo servatur scrinio, interpretari pergam. 
Domicianus imperator Delmatis quibusdam, qui sub eius auspiciis 
frequenter militaverant, praeter stipendia, quae meruerunt, privile- 
gium facit, quo ipsis uxoribusque eorum, liberis posterisque eorum 
civitatem donat, id est ut civium Romanorum iure utantur et pro 
civibus habeantur. Atque hoc ipsum. Principis privilegium descrip- 
tum fuisse Romae dicitur in tabula aenea, quae muro affixa erat 
post templum Octaviani Augusti ad Minervam, loco videlicet con- 
spicuo, ut legentes illorum, qui sic honorati erant, exemplo ad vir- 
tutem exercendam accenderentur. | 
IMP. CAESAR. Quinam hic fuerit, quid egerit, quomodo finierit, 
breviter tibi expediam. Domitianus Vespasiani filius, Tito fratri 
suecessit in regno, de Dacis et Germanis triumphavit, statuas au- 
reas et argenteas sibi in Capitolio poni jussit, primus dominum se 
et Deum appelari praecepit, Christianos persecutus est, Joannem 
Apostolum in Pathmos ipse relegavit. Sicut Quintilis mensis a Julio 
Julius, et Sextilis ab Augusto Augustus dicti sunt, ita ille septem- 
brem Germanicum, octobrem Domitianum nuncupari edixit, sed 
nomina ista cum ipso similiter desierunt. Philosophos et mathema- 
ticos Roma repulit; Indeos, qui de stirpe Davidis erant, interfecit, 
regium genus suspectum habens. Ipse occisus in palatio periit anno 
aetatis suae XXXVI Func clypei imaginesque ejus in terram de- 
